**Competiție de idei și teme aplicabile** **construcțiilor inteligente**

**Regulament privind organizarea concursului**

# Scop

Competiția este dedicată studenților din cadrul UTCB având scopul de a stimula implicarea acestora în activități de inovare din domeniul construcțiilor inteligente.

Organizarea competiției urmărește dezvoltarea abilităților studenților în a se documenta, a evalua și propune soluții pentru rezolvarea unor probleme specifice domeniului lor de studiu ce pot fi aplicate construcțiilor inteligente.

# Eligibilitate

Sunt eligibili pentru a participa la această competiție studenții din Universitatea Tehnică de Construcții București - Facultatea de Inginerie a Instalațiilor Facultatea de Hidrotehnică, Facultatea de Căi Ferate Drumuri și Poduri, Facultatea de Geodezie si Facultatea de Utilaj Tehnologic, indiferent de specializare sau anul de studiu.

Competitorii vor participa individual, putând fi îndrumați de un cadru didactic de specialitate de la facultatea din care face parte.

# Tematica, subiectele competiției

Temele lucrărilor pentru concurs vor fi propuse de către fiecare competitor. Lucrările realizate vor trebui să abordeze o temă specifică domeniului de studiu care să trateze un subiect al tematicii de concurs, respectând pe cât posibil conceptul de **construcții inteligente**.

**Important:**

1. Fiecare concurent se va consulta cu cadrul didactic de specialitate, privitor la cercetarea bibliografică necesară elaborării lucrării.
2. Lucrările vor avea la bază o bibliografie formată din articole în reviste de specialitate și/sau conferințe, cărți, manuale de utilizare ale echipamentelor, broșuri, etc. Accesul la aceste materiale se poate face de la biblioteca facultății, on-line sau cu ajutorul cadrului didactic consultant.

Pentru redactarea lucrării și a prezentării, concurenții sunt obligați să respecte șabloanele publicate pe site-ul facultatilor UTCB participante la competitie (<https://utcb.ro/>). Numărul maxim de pagini al lucrării se recomandă a fi limitat la 10, fără însă a fi o condiție obligatorie. Se încurajează prezentarea de scheme, diagrame, grafice, animații, modele fizice la scară etc., care pot susține și argumenta soluțiile/ideile propuse.

Lucrarea nu trebuie gândită neapărat ca un proiect tehnic, cu calcule detaliate, planșe tehnice etc., ci și ca un raport de sinteză, analiză, dezbatere și opinie asupra domeniului problemei abordate.

# Înscriere, etape

## Etapa I – Lansare competiție și înscrierea la concurs

Studenții se pot înscrie la concurs de la data de **08 noiembrie 2021** până la data de **15 noiembrie 2021**. Înscrierea implică transmiterea la adresa de e-mail: [mihaela.calin@utcb.ro](mailto:mihaela.calin@utcb.ro) a fișei de înscriere, completată in totalitate conform Anexei 1 la Regulament.

Juriul se compune din: președinte și 4 membri, cadre didactice din cadrul Universității Tehnice de Construcții București de la Facultatea de Inginerie a Instalațiilor, Facultatea de Hidrotehnică, Facultatea de Căi Ferate Drumuri și Poduri, Facultatea de Geodezie si Facultatea de Utilaj Tehnologic.

## Etapa II

Elaborarea lucrărilor se va realiza de la data de **15 noiembrie 2021** până la data de **06 decembrie 2021**. Lucrările realizate vor fi transmise la adresa de e-mail: [mihaela.calin@utcb.ro](mailto:mihaela.calin@utcb.ro). Mesajul va conține: o copie a lucrării în format editabil (\*.doc sau \*.docx) și o copie a lucrării în format pdf.

## Etapa III

Lista și ordinea de prezentare în concurs vor fi comunicate pana pe data de **10 decembrie 2021**.

Susținerea lucrărilor selectate va fi organizată in perioada **13 decembrie -15 decembrie 2021**, on-line pe platforma Microsoft Teams a UTCB. Se va alege o zi pentru desfasurarea evenimetului si va fi comunicata tuturor participantilor.

Fiecărei lucrări îi sunt alocate 5 minute pentru prezentare, urmate de alte 5 minute pentru întrebări/discuții.

Susținerea lucrărilor este publică. Pot participa cadre didactice și studenți din cadrul UTCB, precum și invitați ai studenților aflați în concurs.

Juriul concursului va evalua lucrările și va desemna câștigătorii.

Calendarul în ansamblu este prezentat în Anexa 2.

# Criterii de evaluare și selecție

Criteriile care vor sta la baza evaluării lucrărilor sunt următoarele:

* Modul de redactare și prezentarea grafică a lucrării;
* Maturitatea, complexitatea și logica dezvoltării lucrării;
* Noutatea și originalitatea lucrării; aplicabilitatea soluției propuse, fezabilitatea și credibilitatea ideilor avansate în lucrare;
* Calitatea prezentării lucrării în fața juriului; abilitatea de a comunica și dialoga; acuratețea și rigoarea sintezei realizate; acuratețea termenilor folosiți.

# Premii, diplome

Vor fi acordate următoarele premii:

* Premiul I: Laptop ;
* Premiul II: Tableta ;
* Premiul III: Tableta ;
* 5 Mențiuni: Hard disk extern (SSD 500Gb) .

Toți studenții vor primi diplome de participare.

# Popularizare

Lista lucrărilor prezentate în concurs și lista studenților câștigători va fi afișată pe pagina web și pe pagina facebook a facultatilor participante din UTCB.

***Anexa 1***

**FIȘA DE ÎNSCRIERE LA COMPETIȚIE**

**Aviz cadru didactic,**

........................................................................

**Nume, prenume student Anul de studiu/Specializare/Adresa institutionala**

1. .......................................................... ................................................................................

**Titlul lucrării:** ................................................................................................................................................................................................................................................................................................................................................................................................................................................................................................................................................................................................................................................................................

**Rezumatul lucrării (nu mai mult de 10 rânduri):**

.................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................... ..................................................................................................................................................................

**Data:**

**Semnătura:**

***Anexa 2***

|  |  |
| --- | --- |
| **CALENDARUL COMPETIȚIEI** | |
| 08-Noi-2021 | Lansare competiție |
| 15-Noi-2021 | Data limită pentru înscrierea la concurs |
| 15Noi-03Dec-2021 | Elaborarea lucrării |
| 06Dec-2021 | Termen limita de predare a lucrărilor |
| 10-Dec-2021 | Comunicarea listei și ordinii de prezentare a lucrărilor înscrise la concurs |
| 13-Dec-2021/ 15-Dec-2021 | Susținerea lucrărilor on-line pe platforma Microsoft Teams a UTCB |